พอดีพบปัญหาหนังศีรษะลอก หลังสระผม บางทีก็ลอกระหว่างผมยังไม่แห้งเลยคะ ลอกเป็นแผ่นเล็กๆ
สวัสดีค่ะ ฤทัย โอชา,หนังศีรษะที่ลอกเป็นแผ่นเล็กๆ ก็คือรังแค ซึ่งเกิดจากการหลุดลอกของเซลล์ผิวหนังชั้นบนสุด ซึ่งโดยปกติก็จะได้ในปริมาณไม่มาก และไม่ได้ทำให้เกิดอาการอะไร แต่หากมีปริมาณมากจนทำให้เห็นได้ชัด หรือมีอาการคันร่วมด้วย อาจเกิดจาก1. การแพ้สารเคมีต่างๆ เช่น ยาสระผม ครีมนวดผม สเปรย์ เจลแต่งทรงผม เป็นต้น2. หนังศีรษะแห้ง ซึ่งอาจทำให้มีเกล็ดผิวหนังคล้ายรังแค แต่จะมีขนาดเล็กกว่า3. โรคผิวหนังอักเสบ seborrheic dermatitis นอกจากจะเป็นที่หนังศีรษะแล้ว มักพบที่คิ้ว ขาหนีบ รักแร้ หรือบริเวณข้างจมูก ผิวหนังบริเวณที่เป็นจะมัน แดง และเป็นสะเก็ด4. การติดเชื้อราบนหนังศีรษะ (tinea capitis) หรือโรคกลาก โดยจะอาการคัน และอาจทำให้ผมร่วงเป็นหย่อมได้5. โรคสะเก็ดเงิน เป็นโรคผิวหนังอักเสบเรื้อรังชนิดหนึ่ง สะเก็ดบนหนังศีรษะมักรุนแรง ทำให้เกิดอาการคันและผิวหนังตกสะเก็ด เกิดได้กับผิวหนังทั่งตัว รวมถึงเล็บนิ้วมือและนิ้วเท้า6. สระผมน้อยเกินไป หากไม่ได้สระผมเป็นประจำ อาจทำให้น้ำมันและเซลล์ผิวหนังที่ตายแล้วก่อตัวจนทำให้เกิดเป็นรังแคได้7. เชื้อรามาลาสซีเซีย (Malassezia) ปกติเชื้อราชนิดนี้จะอาศัยอยู่ที่หนังศีรษะอยู่แล้ว แต่หากมีจำนวนมากเกินไปจะทำให้การผลัดเซลล์ผิวหนังที่เร็วกว่าปกติได้ ปัจจัยที่ทำให้เชื้อราชนิดนี้มีจำนวนเพิ่มขึ้น ได้แก่ อายุ ฮอร์โมนและความเครียดหากเพิ่งเป็นมาไม่นาน ควรลองสังเกตว่ามีการเปลี่ยนยี่ห้อยาสระผม ครีมนวดผม หรือใช้เปรย์ เจลแต่งทรงผม หรืออื่นๆ หรือไม่ หากเพิ่งมาใช้ ก็อาจเป็นสาเหตุได้ ก็ควรหยุดใช้ไปก่อน แต่หากเป็นมานานแล้ว หรือมีอาการคันมากร่วมด้วย ก็ควรไปพบแพทย์เพื่อหาสาเหตุค่ะ ในเบื้องต้น ก็ควรใช้แชมพูที่มีความอ่อนโยน ไม่สระผมด้วยน้ำร้อน งดการใช้ผลิตภัณฑ์บนหนังศีรษะอื่นๆ ไปก่อน เช่น เจล สเปรย์ หลีกเลี่ยงการเกา ไม่ใช้หวีที่ซี่มีความแหลม ควรใช้หวีซี่อ่อนนุ่ม เป็นต้น